Løspatroner er ikke ufarlige, de inneholder tennhette, og i noen tilfeller også krutt. Fragmenter fra patronen kan forlate løpet i høy hastighet, og kan i visse tilfelle være dødelige ved skyting på kloss hold. Under innspillingen av filmen ble hovedrolleinnhaver Brandon Lee drept da en revolver med et prosjektil som satt fast i løpet ble avfyrt med en løspatron. Trykket av avfyringen av løspatronen var høyt nok til å få prosjektilet til å forlate løpet, og trenge inn i Lees mage.